hotchpotch/miracl-hf-unified huggingface dataset:
বার্নিস রুবেনস
বার্নিস রুবেনস (২৬ জুলাই, ১৯২৩ - ১৩ অক্টোবর, ২০০৪) ছিলেন একজন ওয়েল্‌স বংশোদ্ভূত ব্রিটিশ লেখিকা। তিনি তাঁর "দ্য ইলেক্টেড মেম্বার" উপন্যাসের জন্য ১৯৭০ সালে ম্যান বুকার পুরস্কার অর্জন করেন।
রুবেনস ১৯২৩ সালের ২৬ জুলাই কার্ডিফে জন্মগ্রহণ করেন। তাঁর পিতা এলি রুবেনস ছিলেন একজন লিথুনীয় ইহুদি। তিনি ১৬ বছর বয়সে ১৯০০ সালে ইউরোপ ছেড়ে নতুন জীবনের সন্ধানে নিউ ইয়র্ক সিটির উদ্দেশ্যে পাড়ি জমান। কিন্তু টিকেট প্রতারকের খপ্পরে পড়ে তিনি মার্কিন যুক্তরাষ্ট্রে যেতে পারেন নি এবং তিনি কার্ডিফে পৌঁছান। তিনি ওয়েলসে থাকার সিদ্ধান্ত নেন এবং সেখানে তার ডরথি কোহেনের সাথে সাক্ষাৎ হয় ও তাকে বিয়ে করে। ডরথির পরিবার পোল্যান্ড থেকে কার্ডিফে আসেন। রুবেনসেরা চার ভাই-বোন। তার দুই ভাই হ্যারল্ড ও সিরিল ধ্রুপদী বেহালা বাদক। হ্যারল্ডকে তার অসুস্থতার জন্য বেহালা বাজানো ছেড়ে দিতে হয়, তবে সিরিল পরবর্তীতে লন্ডন সিম্ফনি অর্কেস্ট্রার বেহালা বাদক হিসেবে নিয়োগ লাভ করেন। রুবেনস তার ভাইদের মত সঙ্গীতে পারদর্শী না হলেও তিনি পরে সেলো বাজানো শিখেন। রুবেনস প্রথমে কার্ডিফ হাই স্কুল ফর গার্লস-এ পড়াশুনা করেন ও পরে ১৯৪৭ সালে কার্ডিফ বিশ্ববিদ্যালয় থেকে ইংরেজি সাহিত্য বিষয়ে স্নাতক ডিগ্রী লাভ করেন।
রুবেনস রুডি নাসায়েরের সাথে বিবাহবন্ধনে আবদ্ধ হন। রুডি একজন মদ ব্যবসায়ী ও ঔপন্যাসিক। তাদের দুই কন্যা, রেবেকা ও শ্যারন।
১৯৫০ সাল থেকে ১৯৫৫ সাল পর্যন্ত রুবেনস বার্মিংহামের একটি গ্রামার স্কুলে শিক্ষকতা করেন। পরে তিনি কয়েকটি প্রামাণ্যচিত্র নির্মাণ করেন। এছাড়া তিনি "ওয়ান অফ দ্য ফ্যামিলি" (১৯৬৪), "কল আস বাই নেম" (১৯৬৮), "আউট অফ দ্য মাউথস" (১৯৭০) চলচ্চিত্রের এবং "থার্ড পার্টি" (১৯৭২) টেলিভিশন নাটকের চিত্রনাট্য লিখেন।
রুবেনসের প্রথম উপন্যাস "সেট অন এজ" ১৯৬০ সালে প্রকাশিত হয়। বইটিতে তিনি তার নানীর সাথে তার সম্পর্কের কথা বিবৃত করেছেন। ১৯৭০ সালে তিনি তাঁর "দ্য ইলেক্টেড মেম্বার" উপন্যাসের জন্য প্রথম নারী হিসেবে ম্যান বুকার পুরস্কার অর্জন করেন।
সুখরঞ্জন সমাদ্দার
সুখরঞ্জন সমাদ্দার ১৯৩৮ সালের ১৫ জানুয়ারি বরিশাল জেলার বানারীপাড়া উপজেলার "ইলুহার" গ্রামে জন্মগ্রহণ করেন। তাঁর পিতার নাম কার্তিক চন্দ্র সমাদ্দার, মা প্রফুল্লবালা সমাদ্দার। তিনি ১৯৫২ সালে স্থানীয় বাইশহারী স্কুল থেকে ম্যাট্রিক এবং ১৯৫৪ সালে বরিশাল বি এম কলেজ থেকে আই এ পাস করেন। এরপর কলকাতা বিশ্ববিদ্যালয় থেকে ১৯৫৭ সালে সংস্কৃতে বি.এ (সম্মান) ডিগ্রি লাভ করেন। পরবর্তীতে তিনি ঢাকা বিশ্ববিদ্যালয় থেকে সংস্কৃতে এম.এ পাস করেন।
১৯৫৮ সালে সুখরঞ্জন সমাদ্দার গোপালগঞ্জ কলেজে অধ্যাপনা শুরু করার এক বছর পর ১৯৫৯ সালে রাজশাহী বিশ্ববিদ্যালয়ের সংস্কৃত বিভাগে প্রভাষক নিযুক্ত হন। তিনি ছিলেন মুক্তবুদ্ধি ও অসাম্প্রদায়িক চিন্তাধারার অধিকারী। নজরুল গীতি ও রবীন্দ্র সঙ্গীত শিল্পী হিসেবে তাঁর খ্যাতি ছিল। 
১৯৭১ সালের মুক্তিযুদ্ধে রাজশাহী বিশ্ববিদ্যালয়ের যে চারজন শিক্ষক ও বুদ্ধিজীবীকে নৃশংসভাবে হত্যা করা হয়, সুখরঞ্জন সমাদ্দার তাঁদের একজন। ১৯৭১ সালের ১৩ এপ্রিল পাকিস্তানি সেনারা রাজশাহী শহরে প্রবেশ করে। সেদিন সন্ধ্যায় যুদ্ধে আহত একজন বাঙালি মুক্তিযোদ্ধা ইপিআর সেনা বিশ্ববিদ্যালয় ক্যাম্পাসে সুখরঞ্জন সমাদ্দারের বাসায় এসে আশ্রয় গ্রহণ করেন। ওই ইপিআর সেনাকে আশ্রয় দিলে বিপদ হতে পারে জেনেও তাঁকে আশ্রয় দেন ও তাঁর রক্তাক্ত ক্ষতস্থান বেঁধে দিয়ে সারা রাত তাঁর সেবা করেন। পরদিন ১৪ এপ্রিল সকালে পাকিস্তানি সেনারা সুখরঞ্জন সমাদ্দারকে ধরে নিয়ে যায়। ঘাতকেরা তাঁকে সেদিনই নির্মমভাবে হত্যা করে ফেলে রেখে দেয়। তাঁর বাসার গোয়ালা গুলিবিদ্ধ সুখরঞ্জনকে মাটিচাপা দেয়, যা তিনি বিজয়ের পর পরিবারকে জানান।। বিশ্ববিদ্যালয় কর্তৃপক্ষ তাঁর দেহাবশেষ তুলে এনে বিশ্ববিদ্যালয়ের গ্রন্থাগারের সামনে পুনঃসমাহিত করে।
তাঁর স্ত্রীর নাম চম্পা রাণী সমাদ্দার। এ দম্পতি এক পুত্র ও দুই কণ্যার জনক। পুত্র সলিলরঞ্জন সমাদ্দার চিকিৎসক, কণ্যা মল্লিকা সমাদ্দার ও সুস্মিতা সমাদ্দার দুজনই শিক্ষকতা পেশায় নিয়োজিত।
রাজশাহী বিশ্ববিদ্যালয় কর্তৃপক্ষ তাঁর নামানুসারে বিশ্ববিদ্যালয় ছাত্র শিক্ষক সাংস্কৃতিক কেন্দ্র (টিএসসিসি) এর নামকরণ করেছে 'শহীদ সুখরঞ্জন সমাদ্দার ছাত্র-শিক্ষক সাংস্কৃতিক কেন্দ্র'।
ব্রিক্সটন
ব্রিক্সটন (ইংরেজি Brixton) যুক্তরাজ্যের রাজধানী লন্ডনের দক্ষিণাংশের ল্যামবেথ বরোর একটি এলাকা বা জেলা। এলাকাটিকে লন্ডন পরিকল্পনাতে বৃহত্তর লন্ডনের ৩৫টি গুরুত্বপূর্ণ কেন্দ্রের একটি হিসেবে চিহ্নিত করা হয়েছে।
ব্রিক্সটন মূলত একটি আবাসিক এলাকা। এখানে একটি গুরুত্বপূর্ণ রাস্তার বাজার বা হাট এবং অনেক খুচরা দোকান আছে। It is a multiethnic community, with a large percentage of its population being of Caribbean descent. এলাকাটির সীমানায় আছে স্টকওয়েল, ক্লাপহ্যাম, স্ট্রিটহ্যাম, ক্যাম্বারওয়েল, টালস হিল এবং হার্ন হিল এলাকাগুলি। এই এলাকাতেই লন্ডনে ল্যামবেথ বরো বা বিভাগের মূল দফতরগুলি অবস্থিত।
ব্রিক্সটন এলাকাটি লন্ডনের ভৌগলিক কেন্দ্র থেকে দক্ষিণ ও দক্ষিণ-পশ্চিমে, ল্যামবেথ নর্থ টিউব স্টেশনের কাছে অবস্থিত।
মোস্তাফা জামানি
মোস্তাফা জামানি একজন জনপ্রিয় ইরানি অভিনেতা যিনি ১৯৮২ সালের ২০ জুন ইরানে জন্মগ্রহণ করেন। তিনি প্রথম অভিনয় করেন "ইউসুফ-এ-পায়াম্বার" "(Yousuf e Payamber)" নামক টিভি ধারাবাহিকে। ধারাবাহিকটিতে তিনি নবী ইউসুফ (আঃ) এর চরিত্রে অভিনয় করেন। ঐতিহাসিক প্রেক্ষাপটে নির্মিত ধারাবাহিকটি ইরানে জনপ্রিয়তা পায়। এরপর এটি বিশ্বের বিভিন্ন দেশে বিভিন্ন ভাষায় প্রচারিত হয়েছে। বাংলাদেশের বেসরকারি টিভি চ্যানেল এসএ টিভি ধারাবাহিকটি বাংলা ভাষায় ডাবিংয়ের মাধ্যমে ২৭ নভেম্বর, ২০১৬ থেকে ২৫ এপ্রিল, ২০১৭ খ্রিস্টাব্দে ইউসুফ জুলেখা নামে সম্প্রচার করে।
তাঁর অভিনীত অন্যান্য টিভি ধারাবাহিকঃ
রনবিজয়পুর মসজিদ
রনবিজয়পুর মসজিদ বাংলাদেশের এক গুম্বজ বিশিষ্ট মসজিদের মধ্যে সর্ববৃহৎ মসজিদ।
পঞ্চদশ শতকের এ মসজিদটি হযরত খানজাহান (রহ:) এর আমলে নির্মিত।
ষাটগুম্বজ ইউনিয়নের রনবিজয়পুর গ্রামে এক গুম্বজ বিশিষ্ট মসজিদটি অবস্থিত।
বাংলাদেশের বৃহত্তম গম্বুজ (১১মিটার) রয়েছে এই মসজিদে। এর মূল মিহরাবে ফুলের নকশা রয়েছে। মসজিদের উত্তর, পূর্ব ও দক্ষিণ দিকে রয়েছে ৩টি প্রবেশদ্বার এবং এর দেওয়ালে রয়েছে তিনটি পোড়ামাটির অলংকরন। খান জাহানের স্থাপত্যশৈলী অনুসরণ করে এই মসজিদটি নির্মাণ করা হয়।
চর মানিকা
চর মানিকা ইউনিয়ন ভোলা জেলার চরফ্যাশন উপজেলার দক্ষিণ অাইচা থানার একটি ইউনিয়ন এবং বাংলাদেশরর চর গুলোর মধ্যে অন্যতম।
এ ইউনিয়নের পূর্ব দিকে মেঘনা নদী এবং পশ্চিমে তেতুলিয়া নদী। অার দক্ষিনে শাহবাজপুর চ্যানেল।
মুজিবনগর ইউনিয়ন
মুজিবনগর ইউনিয়ন ভোলা জেলার চরফ্যাশন উপজেলার একটি ইউনিয়ন।
এ ইউনয়নের পূর্ব দিকে মেঘনা নদী এবং পশ্চিমে তেতুলিয়া নদী। অার দক্ষিনে চর মানিকা।
শাহবাজপুর গ্যাস ক্ষেত্র
ভোলা জেলায় অবস্থিত একটি গ্যাস ক্ষেত্র। এ গ্যাস ক্ষেত্রটি থেকে ভোলায় আবাসিক ব্যবহারের জন্যও গ্যাস সংযোগ দেওয়া হচ্ছে।
পেট্রোবাংলার সূত্র জানায়, এর পরও শাহবাজপুরের গ্যাস ব্যবহারের পরিকল্পনা বাণিজ্যিক বিবেচনায় পূর্ণাঙ্গ নয়। কারণ, বর্তমানে ক্ষেত্রটিতে খনন করা চারটি কূপের মোট উৎপাদন ক্ষমতা দৈনিক প্রায় সাড়ে আট কোটি ঘনফুট। ২২৫ মেগাওয়াটের নতুন বিদ্যুৎকেন্দ্রটির জন্য লাগবে সাড়ে তিন কোটি ঘনফুট। এ ছাড়া বেসরকারি বিদ্যুৎকেন্দ্র ও আবাসিক ব্যবহারের জন্য সর্বোচ্চ চাহিদা এখন এক কোটি ঘনফুটের মতো।
দেশের অন্যান্য ক্ষেত্রে গ্যাসের প্রাকৃতিক চাপ যেখানে কখনোই চার হাজার পিএসআইয়ের বেশি ছিল না, সেখানে শাহবাজপুর ক্ষেত্রে গ্যাসের চাপ প্রায় পাঁচ হাজার পিএসআই। সমৃদ্ধ এই ক্ষেত্রটির সম্ভাবনা খতিয়ে দেখতে বাপেক্স সেখানে ত্রিমাত্রিক ভূকম্পন জরিপ চালাচ্ছে।
স্ট্যানলি মিডলটন
স্ট্যানলি মিডলটন এফআরএসএল (১ আগস্ট, ১৯১৯ - ২৫ জুলাই, ২০০৯) ছিলেন একজন ব্রিটিশ ঔপন্যাসিক। তিনি "হলিডে" উপন্যাস রচনার ১৯৭৪ সালে ম্যান বুকার পুরস্কার অর্জন করেন। ১৯৯৮ সালে তিনি রয়্যাল সোসাইটি অফ লিটারেচার-এর ফেলোশিপ লাভ করেন।
মিডলটন ১৯১৯ সালের ১ আগস্ট নটিংহামশায়ারের বুলওয়েলে জন্মগ্রহণ করেন। তিনি নটিংহামশায়ারের হাই পেভমেন্ট স্কুলে এবং পরে ইউনিভার্সিটি কলেজ অফ নটিংহামে পড়াশুনা করেন।
কর্মজীবনে মিডলটন হাই পেভমেন্ট গ্রামার স্কুলে ইংরেজি বিষয়ের শিক্ষকতা করেছেন। নাট্যকার ও কবি পিটার মর্টিমার এবং অভিনেতা পিটার বোল্‌স পেভমেন্ট স্কুলে মিডলটনের ছাত্র ছিলেন। ১৯৮০ সালে বোল্‌স জনপ্রিয় টেলিভিশন অনুষ্ঠান "দিস ইজ ইউর লাইফ"-এ প্রধান ছিলেন তখন মিডলটন অতিথি হিসেবে এই অনুষ্ঠানে আমন্ত্রিত হয়েছিলেন।
১৯৫৮ সালে বিশ্ববিদ্যালয়ে পড়াকালীন মিডলটনের প্রথম উপন্যাস "অ্যা শর্ট আনসার" প্রকাশিত হয়। তাঁর পরবর্তী উপন্যাস "হ্যারিস্‌স রিকোয়েম" (১৯৬০) এ একজন ধ্রুপদী সুরকারের জীবন তুলে ধরেন যিনি তার জীবনের শ্রেষ্ঠ সুর তৈরি করতে মরিয়া হয়ে আছেন। ১৯৭৪ সালে তাঁর "হলিডে" উপন্যাস প্রকাশিত হয়। সদ্য বিবাহবিচ্ছেদ হওয়া একজন অধ্যাপকের সমুদ্র তীরবর্তী এক রিসোর্টে ছুটি কাটানো ও কয়েকজনের সাথে পরিচয় ও তাদের সাথে কথোপকথনের কাহিনী চিত্রিত হয়েছে বইটিতে। এই উপন্যাস রচনার জন্য তিনি ১৯৭৪ সালে নাডিন গর্ডিমারের সাথে যৌথভাবে ম্যান বুকার পুরস্কার লাভ করেন। ২০০৮ সালে তাঁর ৪৪তম এবং তাঁর জীবিতকালীন শেষ উপন্যাস "হার থ্রি ওয়াইজ মেন" প্রকাশিত হয়।
মিডলটন ১৯৫১ সালে মার্গারেট ওয়েল্‌চকে বিয়ে করেন। তাদের দুই মেয়ে, পেনি ও সারাহ কোর্টহোপ।
তিনি একজন দক্ষ অর্গান বাদক ছিলেন। তিনি নিয়মিত বুলওয়েলের র‍্যাভেন্সওর্থ রোডের সেন্ট মার্ক্‌স মেথডিস্ট চার্চে অর্গান বাজাতেন এবং প্রায়ই নটিংহামের ম্যান্‌সফিল্ড রোড ব্যাপ্টিস্ট চার্চেও বাজাতেন। এছাড়া মিডলটন জলরঙ চিত্রশিল্পী ছিলেন এবং তিনি তাঁর নিজের ১৯৯৪ সালের উপন্যাস "ক্যাটালিস্টস্‌" ও "স্ট্যানলি মিডলটন অ্যাট এইটি" বইয়ের প্রচ্ছদ অঙ্কন করেন।
তিনি ২০০৯ সালের ২৫ জুলাই তার ৯০তম জন্মদিনের এক সপ্তাহ পূর্বে মৃত্যুবরণ করেন। মৃত্যুর পূর্বে তিনি ক্যান্সারে আক্রান্ত হন এবং একটি নার্সিং হোমে মৃত্যুবরণ করেন। বুলওয়েলের সেন্ট মার্ক্‌স মেথডিস্ট চার্চে তাঁর অন্ত্যেষ্টিক্রিয়া অনুষ্ঠিত হয়।১৯৭৪ সালে তিনি ম্যান বুকার পুরস্কার লাভ করেন। বিবিসি অনুরোধে ১৯৭৯ সালে তাকে ওবিই সম্মাননায় ভূষিত করলে তিনি তাঁর কাজের জন্য এই সম্মানের যোগ্য নয় বিবেচনা করে এই সম্মাননা প্রত্যাখ্যান করেন। ১৯৯৮ সালে তিনি রয়্যাল সোসাইটি অফ লিটারেচার-এর ফেলো নির্বাচিত হন। ২০০০ সালে তিনি নটিংহাম ট্রেন্ট বিশ্ববিদ্যালয় থেকে সম্মাননা ডিগ্রী লাভ করেন।
আমরেলি বিমানবন্দর
আমরেলি বিমানবন্দর হল ভারতের গুজরাট রাজ্যের একটি বিমানবন্দ।এটি আমরেলি শহরে অবস্থিত।বিমানবন্দরের রানওয়েটি ১২৬০ মিটার লম্বা। এই বিমানবন্দর থেকে সুরাট বিমানবন্দের বিমান চলাচল করে।ভেনটুরা এয়ারকানেট এই বিমান পরিচালনা করছে।
সুরাট বিমানবন্দর
সুরাট বিমানবন্দর হল ভারতের গুজরাট রাজ্যের দ্বিতীয় বৃহত্তম মহানগর সুরাটে অবস্থিত একটি বিমানবন্দর। এই বিমানবন্দর সুরাট থেকে দক্ষিণ-পশ্চিমে মাগাদল্লাতে অবস্থিত। বিমানবন্দরটি মোট জমি নিয়ে গঠিত। এই বিমানবন্দর থেকে বর্তমানে নিয়মিত বিমান পরিচালিত হয় ভারতের বিভিন্ন শহরে এবং বিমানবন্দরটিতে একটি বিমান চালোর প্রশিক্ষন কেন্দ্র রয়েছে।
এই বিমানবন্দর নির্মাণ করে গুজরাট সরকার ১৯৯০ সালে। এখান থেকে গুজরাট এয়ারওয়েজ ও ভায়ুদূূত বিমান সংস্থা বিমান পরিচালনা করত। কিন্তু ১৯৯৪ সালে ও ২০০০ সালে বিমান সংস্থা দুটি বন্ধ হয়ে যায়।এর পর ২০০৩ সালে গুজরাট সরকার ১৪০০ মিটার রানওয়ে এবং ৬০ বাই ৪০ মিটারের অ্যাপরন বিশিষ্ট বিমানবন্দরটি ভারতীয় বিমানবন্দর কর্তৃপক্ষের কাছে দায়িত্ব দেয় পরিচালনার জন্য। ২০০৪ সালে সুরাট থেকে মুম্বই ও ভাবনগর বিমান পরিচালনা করে ডেকান এয়ার। ডেকান এয়ার ২০০৪ থেকে ২০০৫ পর্যন্ত এটিআর ৭২ বিমান পরিচালনা করে সুরাট বিমানবন্দরটি থেকে। বিশ্বের মধ্যে সুরাট এক মাত্র শহর যে শহরের জনসংখ্যা ৪.৬ মিলিয়ন হওয়া শর্তেও কোনো নিয়মিত বিমান বন্দর ছিল না, ২০০৭ সালে এয়ার ইন্ডিয়া সুরাা থেকে দিল্লির মধ্যে বিমান পরিচালনার আগে।
গালানগল
Galangal [./Galangal#cite_note-1 [note 1]] (Indonesian: "Laos" or "Lengkuas") হল একটা বিভিন্ন অঞ্চলের rhizomatous মশলা এর সাধারণ নাম।
"galangal শব্দটি", বা এর বিকল্প নাম "galanga",কে সুঘন্দ যুক্ত rhizome হিসাবে ব্যবহার করা যেতে
পারে Zingiberaceae (ginger) এই পরিবারের যেকোনো  চারটি প্রজাতি, নামগুলি হল:
নানারকম galangal rhizomesপারম্পরিক এশিয়ার ব্যাঞ্জন এ ব্যবহার করা হয়, যেমন Thai এবং Lao tom yum এবং  tom kha gai soups, Vietnamese Huế cuisine (tré) and throughout Indonesian cuisine,  soto). পালিশ Żołądkowa Gorzka vodka galangal এর স্বাদযুক্ত. যদিও  গালানগল এর সমস্ত প্রকারি সাধারণ আদার (common ginger) সাথে ঘনিস্ত সম্পর্ক যুক্ত , এবং সব গুলো গরম, মসলাযুক্ত আদার সাথে সম্পর্ক যুক্ত , প্রতিটি নিজের দিক থেকে অনন্য, এবং গালানগল সাধারণত আদা সঙ্গে সমার্থক বা ঐতিহ্যগত এশিয়ান খাবারের মধ্যে একে অপরের হিসাবে গণ্য করা হয় না।
ব্যবসায়িক ভিত্তিতে, গালানগল এর গুটি বা শুকনো করা,ফালি করে কাটা বা গুঁড়ো অবস্থায় সাধারণত এশিয়ার বাজারেই পাওয়া যাই।
জে. জি. ফারেল
জেমস গর্ডন ফারেল (ইংরেজি: James Gordon Farrell; ২৫ জানুয়ারি, ১৯৩৫ - ১১ আগস্ট, ১৯৭৯) ছিলেন একজন ব্রিটিশ বংশোদ্ভূত আইরিশ ঔপন্যাসিক। তিনি তাঁর এম্পায়ার ত্রয়ী উপন্যাস "ট্রাবল্‌স" (১৯৭০), "দ্য সীজ অফ কৃষ্ণপুর" (১৯৭৩), ও "দ্য সিঙ্গাপুর গ্রিপ" (১৯৭৮) এর জন্য পরিচিতি লাভ করেন। উপন্যাস তিনটিতে ব্রিটিশ উপনিবেশিক শাসনের রাজনৈতিক ও মানবিক দিকগুলো উঠে এসেছে। তিনি ১৯৭১ সালে "ট্রাবল্‌স" উপন্যাসের জন্য জেওফ্রি ফেবার স্মারক পুরস্কার এবং ১৯৭৩ সালে "দ্য সীজ অফ কৃষ্ণপুর" উপন্যাসের জন্য ম্যান বুকার পুরস্কার অর্জন করেন। ২০১০ সালে "ট্রাবল্‌স" লস্ট ম্যান বুকার পুরস্কার লাভ করে।
ফারেল ১৯৩৫ সালের ২৫ জানুয়ারি লিভারপুলে এক ইঙ্গ-আইরিশ পরিবারে জন্মগ্রহণ করেন। তার পিতা উইলিয়াম ফারেল ১৯২৯ সালে বেঙ্গল প্রেসিডেন্সিতে অ্যাকাউন্ট্যান্ট হিসেবে কর্মরত ছিলেন। তার মা প্রুডেন্স জোসেফিন রাসেল ছিলেন একজন রিসেপশনিস্ট ও ডাক্তারের সহকারী। ১২ বছর বয়সে গর্ডন ফারেল ল্যাঙ্কাশায়ারের রোজেল স্কুলে পড়াশুনা করেন। দ্বিতীয় বিশ্বযুদ্ধের পরে ফারেলের পরিবার ডাবলিনে চলে যান এবং ফলে তিনি আয়ারল্যান্ডে বেশি সময় কাটান। রোজেল স্কুল ছাড়ার পর তিনি কিছুদিন কানাডিয়ান আর্কটিকের ডিসট্যান্ট আর্লি ওয়ার্নিং লাইন-এ কাজ করেন। ১৯৫৬ সালে তিনি ব্রাসেনস কলেজ, অক্সফোর্ড-এ ভর্তি হন। ব্রাসেনসে পড়াকালীন তিনি পোলিও রোগে আক্রান্ত হন এবং অংশিক পঙ্গু হয়ে যান। ১৯৬০ সালে তিনি অক্সফোর্ড থেকে তৃতীয় বিভাগে পাস করেন এবং ফ্রান্সে চলে যান। সেখানে তিনি লাইসিতে পাঠদান শুরু করেন।
ফারেল রচিত প্রথম উপন্যাস "অ্যা ম্যান ফ্রম এলসওয়্যার" ১৯৬৩ সালে প্রকাশিত হয়। দুই বছর পর তাঁর দ্বিতীয় উপন্যাস "দ্য লাং" (১৯৬৫) প্রকাশিত হয়। ১৯৬৭ সালে তিনি তার তৃতীয় উপন্যাস "অ্যা গার্ল ইন দ্য হেড" প্রকাশ করেন।
তাঁর রচিত এম্পায়ার ত্রয়ী উপন্যাস "ট্রাবল্‌স" (১৯৭০), "দ্য সীজ অফ কৃষ্ণপুর" (১৯৭৩), ও "দ্য সিঙ্গাপুর গ্রিপ" (১৯৭৮) এর জন্য তিনি সমাদৃত হন। ২০০৮ সালে সালমান রুশদি বলেন, "সন্দেহাতীতভাবে তিনি (ফারেল) বর্তমান সময়ের অন্যতম সেরা ইংরেজ ঔপন্যাসিক। তাঁর রেখে যাওয়া উপন্যাস ত্রয়ী পৃথকভাবে অসাধারণ।"
১৯৭৯ সালে ফারেল লন্ডন ছেড়ে দিয়ে দক্ষিণ আয়ারল্যান্ডের শিপ্‌স হেড পেনিন্‌সুলায় থাকার সিদ্ধান্ত নেন। কয়েকমাস পরে ব্রান্টি বের উপকূলে পানিতে ডুবে মারা যান।
তাকে সেন্ট জেমস চার্চ, আয়ারল্যান্ডে সমাধিস্ত করা হয়।
মোহাম্মদ আমিন উল্লাহ
মোহাম্মদ আমিন উল্লাহ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
মোহাম্মদ আমিন উল্লাহর জন্ম নোয়াখালী জেলার কবিরহাট উপজেলার রামেশ্বরপুর গ্রামে। তাঁর বাবার নাম রমজান আলী এবং মায়ের নাম আফিজা খাতুন। তাঁর স্ত্রীর নাম হাজরা খাতুন। তাঁদের দুই মেয়ে।তার এক মাত্র পুরুষ ওয়ারিশ তার নাতি আবুনাছের পারভেজ
পাকিস্তানি সেনাবাহিনীর চতুর্থ ইস্ট বেঙ্গল রেজিমেন্টে চাকরি করতেন মো. আমিন উল্লাহ। ১৯৭১ সালে এই রেজিমেন্টের অবস্থান ছিল কুমিল্লা সেনানিবাসে। মার্চে সম্ভাব্য ভারতীয় আগ্রাসনের কথা বলে এই রেজিমেন্টের বেশির ভাগ সেনাকে ব্রাহ্মণবাড়িয়া ও সিলেটের শমসেরনগর পাঠানো হয়। অল্প কিছু সেনা সেনানিবাসের ভেতর অবস্থান করেন। মুক্তিযুদ্ধ শুরু হলে তিনি যুদ্ধে যোগ দেন।
কুমিল্লা রেলস্টেশন থেকে আখাউড়া অভিমুখ তিন স্টেশন পর এক স্থানে একদিন পাকিস্তানি সেনাবাহিনীর সঙ্গে মুক্তিযোদ্ধাদের বড় রকমের সংঘর্ষ হয়। সেদিন মো. আমিন উল্লাহ মুক্তিবাহিনীর যে দলে ছিলেন, সেই দলের দলনেতা আহত হন। তখন তিনি দলের দলনেতার দায়িত্ব নেন। যুদ্ধের একপর্যায়ে পাকিস্তানি সেনাদের আক্রমণের তীব্রতা মারাত্মকভাবে বেড়ে যায়। পাকিস্তানি সেনারা তাঁদের লক্ষ্য করে গুলিবর্ষণের পাশাপাশি ব্যাপক গোলাবর্ষণ করছিল। এতে যুদ্ধক্ষেত্রে টিকে থাকা তাঁদের জন্য অসম্ভব হয়ে পড়ে। 
এ অবস্থায় মো. আমিন উল্লাহ সহযোদ্ধাদের নিয়ে কিছুটা পিছু হটে অবস্থান নেন। এরপর তিনি সহযোদ্ধাদের সেখানে রেখে অধিনায়কের সঙ্গে পরামর্শ করতে যান। কিছুক্ষণ পর ফিরে দেখেন, তাঁর দলের তিনজন মুক্তিযোদ্ধা আবার সামনে এগিয়ে বিপদজনক স্থানে গেছেন। এদিকে অধিনায়ক তাঁকে নির্দেশ দিয়েছিলেন পাকিস্তানি সেনাদের আক্রমণের তীব্রতা না কমা পর্যন্ত নিরাপদ স্থানে থাকার। তীব্রতা কমলে আবার পাল্টা আক্রমণ শুরু হবে। সে জন্য তিনি তাঁর তিন সহযোদ্ধাকে ফিরিয়ে আনতে সামনে যান। তাঁদের নিয়ে ফিরে আসার পথে ভূমিতে পাকিস্তানি সেনাদের পেতে রাখা একটি মাইনের ওপর তাঁর পা পড়ে। শরীরের চাপে মাইনটি বিস্ফোরিত হয়ে তাঁর বাঁ পায়ের হাঁটু পর্যন্ত উড়ে যায়। তিনি মাটিতে পড়ে যান। মাইনটি বিস্ফোরিত হলে প্রথমে তিনি বুঝতে পারেননি তাঁর পা উড়ে গেছে। একটু পর ওঠার চেষ্টা করলে বুঝতে পারেন তাঁর বাঁ পা নেই। পরে সহযোদ্ধারা উদ্ধার করে তাঁকে ফিল্ড হাসপাতালে পাঠিয়ে দেন। মো. আমিন উল্লাহ যুদ্ধ করেন ২ নম্বর সেক্টর এলাকায়। পাকিস্তানি সেনাবাহিনীর বিরুদ্ধে এক যুদ্ধে তিনি আহত হন। মাইনের আঘাতে তাঁর বাঁ পায়ের হাঁটু পর্যন্ত উড়ে যায়। সহযোদ্ধারা তাঁকে উদ্ধার করে ফিল্ড হাসপাতালে পাঠান। পরে তাঁর চিকিৎসা হয় ভারতের মাদ্রাজ ও মুম্বাইয়ে। পুরোপুরি সুস্থ হননি।
দুর্গাপুর ইউনিয়ন, উলিপুর
দুর্গাপুর ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৫০।
উলিপুর উপজেলা সদর হতে প দিকে অবস্থিত এ ইউনিয়নের মোট আয়তন ৬০৯৮ একর বা ২৪.৬৮ বর্গকিলোমিটার।
দুর্গাপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী দুর্গাপুর ইউনিয়নের মোট জনসংখ্যা ছিল ৩৪২৬৩ জন, যারা ৮৯০১ টি পরিবারে বসবাস করে, যার মধ্যে পুরুষ হল ১৬৩৬২ জন এবং নারী হল ১৭৯০১ জন।
দুর্গাপুর ইউনিয়নের গড় স্বাক্ষরতা হার ৪৫.৭%। তার মধ্যে নারী শিক্ষার হার ৪২.২% এবং পুরুষ শিক্ষার হার ৪৯.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
দুর্গাপুর ইউনিয়নের অর্থনীতি মূলত কৃষি নির্ভর।
গুনাইগাছ ইউনিয়ন
গুনাইগাছ ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৫৫।
উলিপুর উপজেলা সদর হতে প দিকে অবস্থিত এ ইউনিয়নের মোট আয়তন ৬২৩৩ একর বা ২৫.২৩ বর্গকিলোমিটার।
গুনাইগাছ ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী গুনাইগাছ ইউনিয়নের মোট জনসংখ্যা ছিল ২৮২৩৯ জন, যারা ৭৪০৯ টি পরিবারে বসবাস করে, যার মধ্যে পুরুষ হল ১৩৫৪২ জন এবং নারী হল ১৪৬৯৭ জন।
গুনাইগাছ ইউনিয়নের গড় স্বাক্ষরতা হার ৫০.৩%। তার মধ্যে নারী শিক্ষার হার ৪৭.০% এবং পুরুষ শিক্ষার হার ৫৩.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
গুনাইগাছ ইউনিয়নের অর্থনীতি মূলত কৃষি নির্ভর।
হাতিয়া ইউনিয়ন
হাতিয়া ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৬১।
উলিপুর উপজেলা সদর হতে প দিকে অবস্থিত এ ইউনিয়নের মোট আয়তন ৭৫৭১ একর বা ৩০.৬৪ বর্গকিলোমিটার।
হাতিয়া ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
১/নতুন অনন্তপুর ২/দিঘল হাইল্যা ৩/বাগুয়া অনন্তপুর ৪/কদম তলা ৫/বালারচর ৬/নয়া গ্রাম ৭/ঠুটিয়ার পাড় ৮/হাতিয়া ৯/উচাভিটা
২০১১ সালের আদমশুমারি অনুযায়ী হাতিয়া ইউনিয়নের মোট জনসংখ্যা ছিল ২৮৯৩৩ জন, যারা ৭৬১০ টি পরিবারে বসবাস করে, যার মধ্যে পুরুষ হল ১৩৯৩৭ জন এবং নারী হল ১৪৯৯৬ জন।
হাতিয়া ইউনিয়নের গড় স্বাক্ষরতা হার ৩৭.৭%। তার মধ্যে নারী শিক্ষার হার ৩৩.৫% এবং পুরুষ শিক্ষার হার ৪২.৫%। এখানকার গুরুত্বপূর্ণ শিক্ষা প্রতিষ্ঠানের মধ্যে:
১/নতুন অনন্তপুর হাই স্কুল 
২/ নতুন অনন্তপুর বালিকা স্কুল
৩/নতুন অনন্তপুর দাখিল মাদরাসা
৪/দি নাসা কিন্ডার গাডেন,নতুন অনন্তপুর
৫/নতুন অনন্তপুর (কম্পিউটার প্রশিক্ষণ কেন্দ্র)
৬/নতুন অনন্তপুর (টেইলার্স প্রশিক্ষণ কেন্দ্র)
৭/বালারচর নাসারিয়া ফাজিল(ডিগ্রী)মাদরাসা
৮/দিঘল হাইল্যা ডি এস দাখিল মাদরাসা
৯/বাগুয়া অনন্তপুর দাখিল মাদরাসা
১০/বাগুয়া অনন্তপুর স্কুল এন্ড কলেজ
১১/বাগুয়া অনন্তপুর বালিকা স্কুল
১২/হাতিয়া ইউনিয়ন পরিষদ(কম্পিউটার প্রশিক্ষণ কেন্দ্র)
১৩/নুর মোহাম্মদ ইসলামীয়া প্রি-ক্যাডেট স্কুল
১৪/হাতিয়া প্রতিবন্ধী স্কুল ১৫।হাতিয়া ইসলামিয়া দাখিল মাদরাসা। ১৬।প্রত্যাশা ওয়েলফেয়ার অরগানাইজেশন।
১/সুইচ গেট
২/ধরলা বাধঁ(বাগুয়া অনন্তপুর)
৩/ধরলা নদী(কদম তলা,বাগুয়া অনন্তপুর,হাতিয়া)
৪/হাতিয়া গণহত্যা সৃতি সৌধ
৫/হাতিয়া বদ্ধভূমি
হাতিয়া ইউনিয়নের অর্থনীতি মূলত কৃষি নির্ভর।
হাতিয়া ইউনিয়নে যোগাযোগের প্রধান ৩টি সড়ক নতুন অনন্তপুর-হাজির বাজার সড়ক-কদমতলা-বাগুয়া সড়ক ও বাগুয়া-চৌমুহনী সড়ক। প্রধান যোগাযোগ মাধ্যম সিএনজি চালিত অটোরিক্সা,জিএস,অটো।
১/বাগুয়া অনন্তপুর বাজার
২/নতুন অনন্তপুর বাজার
৩/চৌমুহনী বাজার (অংশ বিশেষ)
হাতিয়া ইউনিয়নে ৫০টি মসজিদ, ১২টি ঈদগাহ ও ৮টি মন্দির রয়েছে।
হাতিয়া ইউনিয়নের প্রধান নদী হচ্ছে ধরলা নদী,দুতকুমর নদী ইত্যাদি।
মাও:বদর উদ্দিন অহমেদ
মো:বাবর উদ্দীন সরকার
পান্ডুল ইউনিয়ন
পান্ডুল ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৭২।
উলিপুর উপজেলা সদর হতে প দিকে অবস্থিত এ ইউনিয়নের মোট আয়তন ৪৭১১ একর বা ১৯.০৫ বর্গকিলোমিটার।
পান্ডুল ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী পান্ডুল ইউনিয়নের মোট জনসংখ্যা ছিল ২৩৩২১ জন, যারা ৬৩৭৯ টি পরিবারে বসবাস করে, যার মধ্যে পুরুষ হল ১১২১৯ জন এবং নারী হল ১২১০২ জন।
পান্ডুল ইউনিয়নের গড় স্বাক্ষরতা হার ৪৫.৬%। তার মধ্যে নারী শিক্ষার হার ৪১.৫% এবং পুরুষ শিক্ষার হার ৫০.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
পান্ডুল ইউনিয়নের অর্থনীতি মূলত কৃষি নির্ভর।
সাহেবের আলগা ইউনিয়ন
সাহেবের আলগা ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৭৫।
উলিপুর উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ২৪৯৪৬ একর বা ১০০.৯৮ বর্গকিলোমিটার।
সাহেবের আলগা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী সাহেবের আলগা ইউনিয়নের মোট জনসংখ্যা ছিল ২০৪২৭ জন, যারা ৪৫৬৪ টি পরিবারে বসবাস করে, যার মধ্যে পুরুষ হল ১০২৪৫ জন এবং নারী হল ১০১৮২ জন।
সাহেবের আলগা ইউনিয়নের গড় স্বাক্ষরতা হার ২৪.৩%। তার মধ্যে নারী শিক্ষার হার ২০.৯% এবং পুরুষ শিক্ষার হার ২৭.৭%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
সাহেবের আলগা ইউনিয়নের অর্থনীতি মূলত কৃষি নির্ভর।
তবকপুর ইউনিয়ন
তবকপুর ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৭৮।
উলিপুর উপজেলা সদর হতে প দিকে অবস্থিত এ ইউনিয়নের মোট আয়তন ৬০৩৮ একর বা ২৪.৪৫ বর্গকিলোমিটার।
তবকপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
MD JIHAD ISLAM JIM
২০১১ সালের আদমশুমারি অনুযায়ী তবকপুর ইউনিয়নের মোট জনসংখ্যা ছিল ৩৫২৪৫ জন, যারা ৯৫৪৭ টি পরিবারে বসবাস করে, যার মধ্যে পুরুষ হল ১৭১৪২ জন এবং নারী হল ১৮১০৩ জন।
তবকপুর ইউনিয়নের গড় স্বাক্ষরতা হার ৪৮.০%। তার মধ্যে নারী শিক্ষার হার ৪৩.৯% এবং পুরুষ শিক্ষার হার ৫২.৩%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
তবকপুর ইউনিয়নের অর্থনীতি মূলত কৃষি নির্ভর।
থেতরাই ইউনিয়ন
থেতরাই ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৮৩।
উলিপুর উপজেলা সদর হতে প দিকে অবস্থিত এ ইউনিয়নের মোট আয়তন ৬৭৮২ একর বা ২৭.৪৫ বর্গকিলোমিটার।
থেতরাই ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী থেতরাই ইউনিয়নের মোট জনসংখ্যা ছিল ২৩৮৮৪ জন, যারা ৬৫৮৭ টি পরিবারে বসবাস করে, যার মধ্যে পুরুষ হল ১১৩৩৯ জন এবং নারী হল ১২৫৪৫ জন।
থেতরাই ইউনিয়নের গড় স্বাক্ষরতা হার ৫১.২%। তার মধ্যে নারী শিক্ষার হার ৪৭.৫% এবং পুরুষ শিক্ষার হার ৫৫.৫%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
থেতরাই ইউনিয়নের অর্থনীতি মূলত কৃষি নির্ভর।
রাশেদ রউফ
রাশেদ রউফ (জন্ম: জানুয়ারী ১, ১৯৬৪) একজন বাংলাদেশী কবি, লেখক, সাহিত্যিক ও সাংবাদিক। বর্তমানে তিনি চট্টগ্রামের দৈনিক আজাদীর সহযোগী সম্পাদক পদে কর্মরত আছেন। শিশু সাহিত্যের জন্য বাংলা একাডেমি পুরস্কারে ভূষিত হয়েছেন এই সাহিত্যিক।
রাশেদ রউফ ১ জানুয়ারি ১৯৬৪ সালে চট্টগ্রামের পটিয়া উপজেলার ছনহরা গ্রামে জন্মগ্রহণ করেন। সে গ্রামেই বেড়ে উঠেছেন তিনি। তাঁর বাবার নাম নুর সৈয়দ, মায়ের নাম মাবেয়া বেগম। তাঁরা ৬ ভাই ৪ বোন। ভাইদের মধ্যে তিনি বড়।
রাশেদ রউফের শিক্ষাজীবন শুরু হয় পটিয়াস্থ ছনহরা প্রাথমিক বিদ্যালয়ে।। এরপর ছনহরা ষোড়শী বালা উচ্চ বিদ্যালয়, পটিয়া সরকারি কলেজ হয়ে তিনি চট্টগ্রাম বিশ্ববিদ্যালয়ে অধ্যয়ন করেন। ১৯৮৬ সালে চট্টগ্রাম বিশ্ববিদ্যালয় থেকে গণিত বিষয়ে স্নাতক এবং ১৯৮৭ সালে স্নাতকোত্তর সম্পন্ন করেন।
শিক্ষা জীবন শেষ করেই রাশেদ রউফ পেশা হিসেবে বেছে নিয়েছেন সাংবাদিকতাকে। ১৯৯১ সালে বাংলাদেশের প্রাচীনতম পত্রিকা দৈনিক আজাদীতে বার্তা বিভাগে সহ-সম্পাদক হিসেবে যোগ দেন। বর্তমানে এ পত্রিকার সহযোগী সম্পাদকের দায়িত্ব পালন করছেন তিনি।
স্কুল জীবন থেকেই লেখালেখির সূত্রপাত। ষষ্ঠ শ্রেণিতে পড়াকালীন এক সহপাঠীর কাব্য চর্চায় অনুপ্রাণিত হয়ে তাঁর কবিতা চর্চা শুরু। পরে তাঁর প্রিয় শিক্ষক আশা কিরণ চৌধুরীর অনুপ্রেরণায় লেখালেখিতে নিরবিচ্ছিন্ন যাত্রা। তবে পত্রিকার প্রথম লেখা প্রকাশ ১৯৮০ সালে, যখন তিনি পটিয়া সরকারি কলেজের একাদশ শ্রেণির ছাত্র।
এ পর্যন্ত রাশেদ রউফের প্রায় অর্ধশত বই প্রকাশিত হয়েছে। সেগুলো হচ্ছে :বাংলাদেশের প্রথম জাতীয় ছড়া উৎসব (১৯৮৯), প্রথম কিশোরকবিতা সম্মেলন (১৯৮৯), প্রথম শিশুসাহিত্য উৎসব (২০০৭) ও প্রথম স্বাধীনতার বইমেলার (২০০০)-এর অন্যতম উদ্যোক্তা তিনি। সাহিত্য সংস্কৃতি ইতিহাস ঐতিহ্য বিষয়ক প্রতিষ্ঠান চট্টগ্রাম একাডেমি ও বাংলাদেশ শিশুসাহিত্য একাডেমির প্রতিষ্ঠাতা সংগঠক। ৪ বছর ধরে চট্টগ্রাম প্রেস ক্লাবের সাধারণ সম্পাদকের দায়িত্ব পালন করেন।
পৃথিবীর ভবিষ্যৎ
পৃথিবীর জৈবিক ও ভূতাত্ত্বিক ভবিষ্যৎ কি হবে তা কিছু দীর্ঘমেয়াদি প্রভাবের উপর ভিত্তি করে নির্ণয় করা যেতে পারে। এর মধ্যে রয়েছে পৃথিবী পৃষ্ঠের রসায়ন, গ্রহের অভ্যন্তরের শীতলীকরণের হার, সৌরজগতের অন্যান্য বস্তুর সাথে মহাকর্ষীয় মিথস্ক্রিয়া এবং সৌর দীপ্তির ক্রম বৃদ্ধি। এই ভবিষ্যৎ নির্ণয়ে একটি অনিশ্চিত বিষয় হল মানব সৃষ্ট প্রযুক্তির চলমান প্রভাব, যেমন জলবায়ু প্রকৌশল, যা গ্রহটিতে ব্যাপক পরিবর্তন সাধন করতে পারে। বর্তমান প্রযুক্তির কারণে হোলসিন বিলুপ্তি হচ্ছে এবং এর প্রভাব পাঁচ মিলিয়ন বছর পর্যন্ত স্থায়ী হতে পারে। প্রযুক্তি মানবতার বিলুপ্তির কারণ হতে পারে, যা ধীরে ধীরে ধীরগতি সম্পন্ন বিবর্তনীয় গতিতে ফিরে যাবে এবং তা সম্পূর্ণ দীর্ঘমেয়াদী প্রাকৃতিক প্রক্রিয়ার মাধ্যমে ঘটবে।
মহাবিশ্ব সম্প্রসারণশীল বা প্রসারণশীল। এই মহাবিশ্ব কি চিরকালই সম্প্রসারিত হতে থাকব? এটা নির্ভর করে মহাবিশ্বে কি পরিমাণ পদার্থ রয়েছে এবং কত দ্রুত তা প্রসারিত হচ্ছে। মহাবিশ্বের পরিণতি সম্পর্কে তিন রকমের ধারণা করা যায়।
আজিজুল হক (বীর বিক্রম)
শহীদ আজিজুল হক (জন্ম: ১৯ ফেব্রুয়ারি, ১৯৫১ - মৃত্যু: ২২ নভেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
আজিজুল হকের জন্ম নোয়াখালী জেলার সদর উপজেলার বিনোদপুর ইউনিয়নের সফিপুর গ্রামে। তাঁর বাবার নাম মমতাজ মিয়া এবং মায়ের নাম জমিলা খাতুন। তাঁর স্ত্রীর নাম আংকুরের নেছা। তাঁর তিন মেয়ে।
মুজাহিদ বাহিনীর প্রশিক্ষণপ্রাপ্ত আজিজুল হক ১৯৭১ সালে বাড়িতে কৃষি কাজ করতেন। মুক্তিযুদ্ধ শুরু হলে তিনি যুদ্ধে দেন। মুক্তিযুদ্ধের শুরুতে লুৎফর রহমান নিজের চেষ্টায় নোয়াখালীতে আলাদা একটি বাহিনী গঠন করেন। লুৎফর রহমান ছিলেন পাকিস্তানি সেনাবাহিনীর প্রথম ইস্ট বেঙ্গল রেজিমেন্টের চাকুরিরত ছিলেন। আজিজুল হক তাঁর সঙ্গে যোগ দেন। লুৎফর রহমানের বাহিনীর মুক্তিযোদ্ধারা দেশের ভেতরে থেকেই নোয়াখালী জেলার বিভিন্ন স্থানে যুদ্ধ করেন। বগাদিয়ায় পাকিস্তানি সেনাবাহিনীর বিরুদ্ধে লুৎফর রহমানের বাহিনীর মুক্তিযোদ্ধারা কয়েকবার সম্মুখ যুদ্ধ করেন।
এ. জি. কৃপাল সিং
অমৃতসর গোবিন্দসিং কৃপাল সিং (; জন্ম: ৬ আগস্ট, ১৯৩৩ - মৃত্যু: ২২ জুলাই, ১৯৮৭) মাদ্রাজে জন্মগ্রহণকারী প্রথিতযশা ভারতীয় ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ১৯৫০-৫১ মৌসুম থেকে ১৯৬৪-৬৫ মৌসুম পর্যন্ত তামিলনাড়ুর প্রতিনিধিত্ব করেছেন। দলে তিনি মূলতঃ ডানহাতি আক্রমণাত্মক ব্যাটসম্যান হিসেবে খেলতেন। এছাড়াও ডানহাতে অফ ব্রেক বোলিংয়ে পারদর্শিতা দেখিয়েছেন এ. জি. কৃপাল সিং।
এক জনপ্রিয় ক্রিকেট পরিবার থেকে এসেছেন তিনি। বাবা এ.জি. রাম সিং দূর্ভাগ্যজনকভাবে ভারতের পক্ষে খেলার সুযোগ পাননি। তবে তাঁর ভাই মিল্খা সিং টেস্টে খেলেছেন। দুই পুত্র ও ভাইপো - সকলেই প্রথম-শ্রেণীর ক্রিকেট খেলেছেন।
১৯৫৪-৫৫ মৌসুমে রঞ্জি ট্রফির ২১তম আসরে শিরোপী বিজয়ী তামিলনাড়ু দলের অন্যতম সদস্য ছিলেন তিনি। ৬৩৬ রান তোলার পাশাপাশি ১৩ উইকেট নিয়ে দলের শিরোপা বিজয়ে প্রভূতঃ সহায়তা করেন তিনি। সেমি-ফাইনালে বাংলার বিপক্ষে ৯৮ ও দ্বিতীয় ইনিংসে ১৩৯ রানে অল-আউট হয়ে যাওয়া দলের পক্ষে ৯৭ তোলেন। অন্য কোন খেলোয়াড়ই দুই অঙ্কের ঘরে পৌঁছতে পারেননি। দ্বিতীয় ইনিংসে বল হাতে নিয়ে ৪/১৮ বোলিং পরিসংখ্যান দাঁড় করান। চূড়ান্ত খেলার দিন বিশ্ববিদ্যালয়ের পরীক্ষা ছিল ও তিনি পরীক্ষাটি স্থগিত করতে সমর্থ হন। হোলকারের বিপক্ষে ৭৫ ও ৯১ তুলে এবং ৭ উইকেট নিয়ে দলকে রোমাঞ্চকর জয় এনে দেন। মৌসুমের শুরুতে ট্রাভানকোর-কোচিনের বিপক্ষে নিজস্ব সেরা ২০৮ রান তুলেন তিনি।
১৯৫৫-৫৬ মৌসুমে সফরকারী নিউজিল্যান্ড দলের বিপক্ষে খেলার জন্য ভারত দলের সদস্য মনোনীত হন। ১৯ নভেম্বর, ১৯৫৫ তারিখে হায়দ্রাবাদের ফতেহ ময়দানে অনুষ্ঠিত অভিষেক টেস্টেই অপরাজিত ১০০* রানের মনোজ্ঞ ইনিংস খেলেন। ঐ খেলাটি ড্রয়ে পরিণত হয়েছিল। এটিই তাঁর একমাত্র টেস্ট শতক ছিল। এছাড়াও দুইটি অর্ধ-শতকের একটি ছিল ১৯৫৮-৫৯ মৌসুমে সফরকারী ওয়েস্ট ইন্ডিজের বিপক্ষে। নাগপুরের চতুর্থ টেস্টে রয় গিলক্রিস্টের বলে উপর্যুপরি তিনটি বাউন্ডারি হাঁকান। এরপর গিলক্রিস্টের বাউন্সারে মাথায় বল আঘাত হানলে পড়ে যান।
১৯৫৯ সালে ইংল্যান্ড সফরে যান। ল্যাঙ্কাশায়ারের বিপক্ষে ১৭৮ রান তোলেন। এক টেস্টে অংশ নিয়েও ৪১ রান সংগ্রহ করেন। আঙ্গুলের আঘাতের কারণে খেলায় তাঁর অংশগ্রহণ স্তিমিত হয়ে পড়ে। তাস্বত্ত্বেও দল নির্বাচকমণ্ডলীর সুনজরে ছিলেন।
ষাটের দশকে তিন টেস্টে অংশ নেন যার সবগুলোই ইংল্যান্ডের বিপক্ষে ছিল। সিরিজের তৃতীয় টেস্টে প্রথম টেস্ট উইকেট পান। এ উইকেট লাভের পূর্বে নয় ইনিংসে ৫৮৮ বল ডেলিভারি করেন। তবে, চার্লস ডেভিসের মতে, কৃপাল সিং ৬৫১ বল ডেলিভারি করে ২৩৫ রান দিয়ে তাঁর প্রথম উইকেট পেয়েছিলেন। এরপূর্বে দশ টেস্টে অংশ নিয়েছেন। তাঁর তুলনায় অন্য কোন বোলারই প্রথম উইকেট লাভের জন্য এতো অধিকসংখ্যক বোলিং করেননি। একই টেস্টে তিনি এক কেলেঙ্কারীর সাথে জড়িয়ে পড়েন। ফলশ্রুতিতে সুভাষ গুপ্তের খেলোয়াড়ী জীবন শেষ হয়ে যায়।
১৯৬৩-৬৪ মৌসুমে বেশ কয়েকজন ইংরেজ ক্রিকেটার আহত ও অসুস্থ হলে তিনি স্থায়ীভাবে অতিরিক্ত খেলোয়াড় হিসেবে অংশ নেন। খেলোয়াড়ী জীবনের শেষদিকে বোলার হিসেবে নিজেকে চিত্রিত করতে থাকেন। তামিলনাড়ু দলের অধিনায়কত্ব করেন ও প্রথমবারের মতো দক্ষিণ অঞ্চলকে দিলীপ ট্রফির খেলায় নিয়ে যান।
১৯৫০ ও ১৯৬০-এর দশকের মাঝামাঝি সময়কালে কৃপাল সিং এক খ্রিস্টান নারীর সাথে ভালোবাসার সম্পর্কে জড়িয়ে পড়েন। ধর্মান্তরিত হয়ে তাঁকে বিয়ে করেন। এছাড়াও দাঁড়ি ফেলে দেন ও চুল ছোট করে ফেলেন। তাস্বত্ত্বেও উভয় ধর্মই অনুসরণ করেছিলেন তিনি।
৫৩ বছর বয়সে হৃদযন্ত্রক্রীয়ায় আক্রান্ত হয়ে তাঁর দেহাবসান ঘটে। মৃত্যুকালীন তিনি জাতীয় দল নির্বাচকমণ্ডলীর সদস্য ছিলেন।
গ্রেট ইন্ডিয়ান বাস্টার্ড
গ্রেট ইন্ডিয়ান বাস্টার্ড ("Ardeotis nigriceps") বা ইন্ডিয়ান বাস্টার্ড হল এক ধরণের বাস্টার্ড পাখি, যা প্রধানত ভারতে এবং ভারত সংলগ্ন পাকিস্তানে দেখা যায়। দীর্ঘ পা ও গ্রীবা যুক্ত এই পাখিটি দেখতে অনেকটা উটপাখির মতো। ২০১১ সালের হিসাব অনুযায়ী ভারতীয় উপমহাদেশের শুষ্ক সমভূমিতে খুবই অল্প সংখ্যক (২৫০ টি) এই পাখি দেখা যায়। বর্তমানে বাসস্থান হ্রাস, শিকারিদের বিরূপ প্রতিক্রিয়া ও বস্তুতন্ত্রের ভারসাম্য হ্রাসের ফলে এই পাখির সংখ্যা কমে আসছে। ফলে আইইউসিএন দ্বারা এই পাখি মহাবিপন্ন বলে চিহ্নিত হয়েছে। এই পাখি ও কৃষ্ণসার হরিনদের সাধারণত একই স্থানে দেখা যেত। এরা ১৯৭২ সালের ভারতের বন্যপ্রাণী সংরক্ষণ আইনের অধীনে সুরক্ষিত।
ভাবনগর বিমানবন্দর
ভাবনগর বিমানবন্দর হল ভারতের পশ্চিমের রাজ্য গুজরাটের একটি ছোট শহর ভাবনগরের বিমানবন্দর।বিমানবন্দরটি শহরথেকে দূরে অবস্থিত।বিমানবন্দরটি মোট জমি নিয়ে গঠিত।বিমানবন্দরটির রানওয়ে ১৯২০ মিটার দীর্ঘ।এই বিমানবন্দর ২০১৩-২০১৪ সালে ৬৬,৯৮৯ জন যাত্রী পরিবহন করেছে।
তরলা দালাল
তরলা দালাল (৩ জুন ১৯৩৬ – ৬ নভেম্বর ২০১৩) একজন ভারতীয় খাদ্যবিশয়ক লেখক, পাচক, পাকপ্রণালীর রচয়ীতা ও টিভিতে রন্ধন অনুষ্ঠানের সঞ্চালক। ওনার প্রথম রান্নার বই “দ্যা প্লেশারস অফ ভেজিটেরিয়ান কুকিং” ১৯৭৪ সালে প্রথম প্রকাশিত হয়। তার পর থেকে উনি ১০০টিরও বেশি বই লিখেছেন এবং তা ৩০ লক্ষেরও বেশি বিক্রী হয়েছে।
রাজকোট বিমানবন্দর
রাজকোট বিমানবন্দর হল ভারত-এর গুজরাট রাজ্যের একটি বিমানবন্দর। এই বিমানবন্দরটি রাজকোট শহরে অবস্থিত। বিমানবন্দরটি সৌরাষ্ট্র অঞ্চল-এর ব্যস্ততম ও গুজরাটের তৃতীয় ব্যস্ত বিমানবন্দর। বিমানবন্দরটিতে ২০১৫ সালে ৪ শক্ষোর বেশি যাত্রী চলাচল করেছে।
বিমানবন্দরটি থেকে জেট এয়ারওয়েজ ও এয়ার ইন্ডিয়া বিমান পরিচালনা করে।
গুজরাটের বিমানবন্দরগুলির তালিকা
গুজরাটের বিমানবন্দরগুলির তালিকা এই পৃষ্ঠায় দেওয়া হল। বিমানবন্দরগুলিকে ধরন ও অবস্থান অনুযায়ী শ্রেণীবিভক্ত করা হয়েছে। রাজ্যের সকল অসামরিক ও সামরিক বিমানবন্দরগুলি নাম এই তালিকায় পাওয়া যাবে।
তালিকায় ব্যবহৃত সংকেতগুলি হল:
সুমাইয়া শিমু
সুমাইয়া শিমু (৩০ এপ্রিল ১৯৮০) হলেন একজন বাংলাদেশী অভিনেত্রী ও মডেল। তিনি ১৯৯৯ সাল থেকে টেলিভিশন নাটকে অভিনয় করছেন।
শিমুর জন্ম ও শৈশব কাটে নড়াইলে। তার পিতা আতিয়ার রহমান একজন সরকারী কর্মকর্তা এবং মাতা লায়লা রহমান একজন গৃহিণী। শিমু জাহাঙ্গীরনগর বিশ্ববিদ্যালয় থেকে সরকার ও রাজনীতিবিজ্ঞান বিষয়ে স্নাতকোত্তর এবং একই বিশ্ববিদ্যালয় থেকে নাট্যকলা বিষয়ে পিএইচডি ডিগ্রী লাভ করেন।
শিমুর টেলিভিশন নাটকে অভিষেক হয় ১৯৯৯ সালে "এখানে আতর পাওয়া যায়" নাটক দিয়ে।
শিমু ২০১৫ সালের ২৮ আগস্ট নজরুল ইসলামের সাথে বিবাহবন্ধনে আবদ্ধ হন। নজরুল যুক্তরাষ্ট্র-ভিত্তিক এনজিও রিলিফ ইন্টারন্যাশনাল-এর কান্ট্রি ডিরেক্টর।
কিরণ দেশাই
কিরণ দেশাই (किरण देसाई; জন্ম: ৩ সেপ্টেম্বর, ১৯৭১) হলেন একজন ভারতীয় বংশোদ্ভূত মার্কিন লেখক। তিনি তার "দ্য ইনহেরিটেন্স অফ লস" উপন্যাসের জন্য ২০০৬ সালে ম্যান বুকার পুরস্কার এবং ন্যাশনাল বুক ক্রিটিকস সার্কেল ফিকশন পুরস্কার লাভ করেন।
কিরণ দেশাই ১৯৭১ সালের ৩ সেপ্টেম্বর ভারতের চন্ডিগড়ে জন্মগ্রহণ করেন। তার মা অনিতা দেশাই একজন সাহিত্যিক। তিনি তিনবার ম্যান বুকার পুরস্কার এর জন্য সংক্ষিপ্ত তালিকায় আসেন। কিরণের শৈশব কাটে পুনে ও মুম্বাইতে। তিনি ক্যাথেড্রাল অ্যান্ড জন কনন স্কুল এ পড়াশুনা করেন। ১৪ বছর বয়সে তিনি ও তার মা ভারত ছেড়ে ইংল্যান্ডে পাড়ি জমান এবং এক বছর পরে তিনি তারা মার্কিন যুক্তরাষ্ট্রে চলে যান। সেখানে কিরণ বেনিংটন কলেজ, হলিন্স বিশ্ববিদ্যালয় ও কলাম্বিয়া বিশ্ববিদ্যালয় থেকে সৃজনশীল রচনা বিষয়ে পড়াশুনা করেন।
কিরণের প্রথম উপন্যাস "হুলাবালু ইন দ্য গুয়াভা অর্চার্ড" ১৯৯৮ সালে প্রকাশিত হয়। সালমান রুশদির মত খ্যাতনামা সাহিত্যিক তার এই উপন্যাসের প্রশংসা করেন। এই বইয়ের জন্য বিটি ট্রাস্ক পুরস্কার অর্জন করেন।
তার দ্বিতীয় উপন্যাস "দ্য ইনহেরিটেন্স অফ লস" ২০০৬ সালে প্রকাশিত হয়। বইটি এশিয়া, ইউরোপ এবং মার্কিন যুক্তরাষ্ট্রে প্রশংসিত হয়। এই উপন্যাস রচনার জন্য তিনি ২০০৬ সালে ম্যান বুকার পুরস্কার এবং ন্যাশনাল বুক ক্রিটিকস সার্কেল ফিকশন পুরস্কার লাভ করেন।
২০০৭ সালের মে মাসে "এশিয়া হাইজ ফেস্টিভাল অফ কোল্ড লিটারেচার" এর উদ্বোধনী অনুষ্ঠানে তাকে ফিচার সাহিত্যিক করা হয়। ২০০৮ সালের আগস্ট মাসে তিনি বিবিসি বেতার ৩ এ মাইকেল বার্কলির উপস্থাপনায় জীবনীমূলক সঙ্গীতালাপ অনুষ্ঠান "প্রাইভেট প্যাশন্‌স"-এ অতিথি হিসেবে আমন্ত্রিত হন। ২০১১ সালে তিনি এবং অরহান পামুক শ্রীলঙ্কার গল সাহিত্য পুরস্কারে আমন্ত্রিত হলেও পরে তারা সেই উৎসব থেকে নাম প্রত্যাহার করেন।
২০১৩ সালে বার্লিনে মার্কিন একাডেমিতে বার্লিন পুরস্কারের ফেলোশিপ লাভ করেন।
বন্দর শাহী মসজিদ
বন্দর শাহী মসজিদ ঐতিহাসিক মুসলিম পুরাকীর্তির একটি নিদর্শণ।
সুলতান মাহমুদ শাহ এর পুত্র আবু মুজাফ্ফর আলাউদ্দিন ফতেহ্ শাহ এ মসজিদটি প্রতিষ্ঠা করেন (১৪৮১)।
নারায়ণগঞ্জ জেলার বন্দর উপজেলায় এ মসজিদটি অবস্থিত।
আন্দামান কোকিল-ঘুঘু
আন্দামান কোকিল-ঘুঘু ("Macropygia rufipennis") কলাম্বিডি পরিবারের একটি পাখির প্রজাতি।
এরাা আন্দামান ও নিকোবর দ্বীপপুঞ্জের একটি স্থানীয় পাখি। বাসস্থান হ্রাসের ফলে এরা ক্রমশ বিপন্ন হয়ে যাচ্ছে।
নিকোবর রাজকীয় পায়রা
নিকোবর রাজকীয় পায়রা ("Ducula nicobarica") কলাম্বিডি পরিবারের একটি পাখি প্রজাতি। এরা নিকোবর দ্বীপপুঞ্জের একটি স্থানীয় পাখি।
ক্রান্তীয় ও উপক্রান্তীয় অঞ্চলের বনাঞ্চল ও ম্যানগ্রোভ বনাঞ্চল এদের স্বাভাবিক বাসস্থান।
নীলগিরি বনকপোত
নীলগিরি বনকপোত ("Columba elphinstonii") এক ধরণের পায়রা, যা আর্দ্র পর্ণমোচী বন ও দক্ষিণ-পশ্চিম ভারতের পশ্চিমঘাট পর্বতমালার পাওয়া যায়। এরা আকারে কিছুটা বড়ো হয়ে থাকে। এরা সাধারণত ফল খেয়ে থাকে। এরা তাদের বৃহৎ আকার, গাঢ় বর্ণের জন্য পরিচিত।
নিকোবর বাদুড়
নিকোবর বাদুড় ("Pteropus faunulus") এক ধরণের কলাবাদুড়, যা Pteropodidae পরিবারের অন্তর্গত। এটি ভারতের একটি স্থানীয় স্তন্যপায়ী প্রাণী। এরা সাধারণত ক্রান্তীয় বা উপক্রান্তীয় অঞ্চলের নিম্ন বনভূমি বা জলা জায়গায় বাস করে। তবে বাসস্থান হ্রাসের ফলে এদের সংখ্যা ক্রমশ হ্রাস পাচ্ছে।
আন্দামান মুখোশধারী পেঁচা
আন্দামান মুখোশধারী পেঁচা ("Tyto deroepstorffi") এক ধরণের পেঁচা, যা দক্ষিণ আন্দামান দ্বীপপুঞ্জের একটি স্থানীয় পাখি।
এরা সাধারণত গাঢ় লালচে বাদামি বর্ণের হয়ে থাকে। নিচের দিক বিন্দুযুক্ত লালচে বাদামি। এদের মুখও লালচে বাদামি। কেউ কেউ এদের barn owl ("Tyto alba") এর উপপ্রজাতি বলে থাকেন।
দার্জিলিং কাঠঠোকরা
দার্জিলিং কাঠঠোকরা ("Dendrocopos darjellensis") কাঠঠোকরা পরিবারের একটি পাখি, যা ভারতীয় উপমহাদেশে, বিশেষত হিমালয় ও তৎসংলগ্ন অঞ্চলে দেখা যায়।
এদের প্রধানত ভুটান, ভারত, মায়ানমার, নেপাল ও তিব্বতে দেখা যায়। এদের প্রাকৃতিক বাসস্থান ক্রান্তীয় ও উপক্রান্তীয় নিম্ন বনভূমি ও পার্বত্য বনভূমি।
এরা মাঝারি আকারের এক কাঠঠোকরা। এদের গ্রীবা হলদে বর্ণের, যা এদের দেখতে এক আলাদা মাত্রা দিয়েছে। এদের সাদা বর্ণের পায়ের উপরের দিকটা কিছুটা কালো। এদের ডানা ও লেজের দিকটাও সাদা বর্ণের হয়। পুরুষদের লাল রঙের গ্রীবা দেখা যায়। এদের শক্ত চঞ্চু আছে। এদের গলার নিচ থেকে সামনের দিকটা কিছুটা হলুদ রঙের হয়।
চেংদু জে-২০
চেংদু জে-২০ একটি পঞ্চম প্রজন্মের যুদ্ধ বিমান। এটি চীনের  চেংদু এরোস্পেস কর্পোরেশন ,  পিপলস লিবারেশন আর্মি এয়ার ফোর্স (PLAAF) এর জন্য নক্শা করেছে।
এটি দুই জেট বিশিষ্ট এবং রাডারকে ধোঁকা দিতে সক্ষম। ২০১১ সালের ১১ জানুয়ারি এটি তার প্রথম উড্ডয়ন সম্পন্ন করে। চীনের রাষ্ট্রীয় গণমাধ্যমের তথ্য অনুযায়ী ২০১৭ সালের মার্চ মাসে এটি প্রাথমিক কর্মক্ষম পর্যায়ে প্রবেশ করে।
জে-২০ ১৯৯০ এর দশকের J-XX প্রোগ্রমেরই অংশ। এটিকে এয়ার সুপিরিওরিটি ফাইটার হিসেবে নকশা করা হয়েছে। ২০১৭ সালের সেপ্টেম্বর মাসে এটি  পিপলস লিবারেশন আর্মি এয়ার ফোর্সে যুক্ত হয় পৃথিবীর ৩য় কর্মক্ষম পঞ্চম প্রজন্মের যুদ্ধ বিমান হিসেবে। তবে এটি এশিয়ার প্রথম পঞ্চম প্রজন্মের যুদ্ধ বিমান।
১৯৯০ এর দশকের শেষের দিকে জে-এক্সএক্স প্রকল্পের কার্যক্রম শুরু হয়। ২০০৮ সালে চেংদু এরোস্পেস কর্পোরেশনের ৭১৮ নামে মনোনীত প্রকল্প পিপলস লিবারেশন আর্মি এয়ার ফোর্সের অনুমোদন পায়। এর জন্য চেংদু এরোস্পেস কর্পোরেশনকে সেনইয়াং এর প্রকল্পের সাথে প্রতিযোগিতা করতে হয় যা জে-২০ এর চেয়ে বড় ছিল।
২০০৯ সালে একজন জ্যেষ্ঠ PLAAF কর্মকর্তা জানান যে ২০১০-১১ সালের মধ্যেই বিমানটি প্রথম উড়ান সম্পন্ন করবে বলে আশা করা হচ্ছে এবং ২০১৯ সালে বিমানবাহিনীতে ব্যবহার শুরু হতে পারে।
ভারতীয় দাঁড়কাক
ভারতীয় দাঁড়কাক ("Corvus macrorhynchos culminatus") দাঁড়কাকের একটি উপপ্রজাতি, যা সাধারণত ভারতের সমতল ভূমিতে দেখা যায়। এদের কালো বর্ণের ঘাড় দেখে সহজেই পাতিকাক দের থেকে আলাদা করে যায়।
এই কালো বর্ণের দাঁড়কাকের একটি শক্ত চঞ্চু আছে, যার সামনের দিকটা কিছুটা বাঁকা। এদের চঞ্চুর অগ্রভাগ খুবই তীক্ষ্ণ। এদের লেজটা কিছুটা গোলাকার ও পা ছোট আকৃতির হয়। এদের কা-কা শব্দ পাতিকাকের থেকে আলাদা না হলেও আওয়াজ অধিকতর কর্কশ। ছেলে ও মেয়ে কাকদের আলাদা ভাবে চেনা যায়।
ভারতীয় দাঁড়কাক প্রধানত দক্ষিণের সমভূমি থেকে উত্তরের হিমালয় পাদদেশ পর্যন্ত দেখা যায়। এছাড়া উত্তর-পশ্চিমের মরুভুমি অঞ্চলের পূর্বে ও পশ্চিমবঙ্গে দেখা যায়। এদের শ্রীলঙ্কায়ও দেখা যায়।
তিয়শ্রী ইউনিয়ন
তিয়শ্রী ইউনিয়ন বাংলাদেশের ময়মনসিংহ বিভাগের নেত্রকোনা জেলার মদন উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৩০.৭২.৫৬.৮৪।
মদন উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৬৮৫৮ একর বা ২৭.৭৬ বর্গকিলোমিটার।
তিয়শ্রী ইউনিয়ন ১৩ মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —শিবপাশা, তিয়শ্রী, বাড়িউড়া, দৌলতপুর, বালালী, বাঘমারা, কুঠরিকোণা, ধোবাওয়ালা, সাঈতপুর,সিদ্দিকপুর,ভবানীপুর, বৈঠাখালী, পাহাড়পুর,
২০১১ সালের আদমশুমারি অনুযায়ী তিয়শ্রী ইউনিয়নের মোট জনসংখ্যা ছিল ১৮৮৬১ জন, যারা ৩৮৯১ টি পরিবারে বসবাস করে, যার মধ্যে পুরুষ হল ৯৪৩৭ জন এবং নারী হল ৯৪২৪ জন।
তিয়শ্রী ইউনিয়নের গড় স্বাক্ষরতা হার ৩০.৫%। তার মধ্যে নারী শিক্ষার হার ২৯.০% এবং পুরুষ শিক্ষার হার ৩২.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ বালালী বাঘমারা সরকারি প্রাথমিক বিদ্যালয়,বালালী বাঘমারা উচ্চ বিদ্যালয়,বালালী বাঘমারা শাহজাহান মহাবিদ্যালয়,শিবপাশা সরকারি প্রাথমিক বিদ্যালয়, তিয়শ্রী এন এইচ খান একাডেমী, বি বি এস কলেজ।
Reference by Kamrul hasan robin son of jammat talukder
তিয়শ্রী ইউনিয়নের অর্থনীতি মূলত কৃষি নির্ভর।
ঘনিয়া
ঘনিয়া (বৈজ্ঞানিক নাম: "Labeo boggut") (ইংরেজি: boggut Labeo) হচ্ছে Cyprinidae পরিবারের "Labeo" গণের একটি স্বাদুপানির মাছ।
ঘনিয়া মাছের পৃষ্ট দেশ অংকীয়দেশ তুলনায় কিছুটা উত্তল। তুণ্ড পুরু এবং অল্প সংখ্যক ছিদ্র বিদ্যমান। চোখ দুটি বড় আকৃতির। দেহ রূপালী বর্ণের।
বাংলাদেশ, ভারত, পাকিস্তানে এ মাছ বেশি পাওয়া যায়। তবে এ মাছ উত্তর ভারত থেকে কাবেরী নদী অববাহিকা পর্যন্ত বিস্তৃত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
মানসিক প্রক্রিয়া
মানসিক প্রক্রিয়া বা মানসিক ফাংশন হচ্ছে সেই সব বিষয় যা ব্যক্তিবিশেষ তার মনের মাধ্যমে করতে পারে। এতে অন্তর্ভুক্ত উপলব্ধি, স্মৃতি, চিন্তা (যেমন ধারণা, কল্পনা, বিশ্বাস, যুক্তি, ইত্যাদি) সাধ এবং আবেগ। কখনও কখনও শব্দটি মানসিক প্রক্রিয়া এর পরিবর্তে জ্ঞানীয়  ক্রিয়া হিসাবে ব্যবহৃত হয়।
কোন নির্দিষ্ট বিষয়ের প্রতি আকর্ষিকভাবে জ্ঞানীয় প্রক্রিয়াই মানসিক ক্রিয়া। অব্যশই, কোন ঘটনা অনুভব করা বা বুঝতে পারা সম্পূর্ণ প্রক্রিয়ারই একটি অংশ এবং উপলব্ধির সক্ষমতা - যা একজন ব্যক্তির অনুভব করার ক্ষমতাকে বোঝায়। অন্য ভাষায়, নিজের সক্ষমতা দিয়ে যেকোন সম্ভব্য ঘটনাকে ভিন্ন ধারায় বিবেচনা করে অনুভব করাকে বুঝায়।
জিকরুল হক
শহীদ ডাঃ জিকরুল হক ছিলেন একজন বাঙালি পাকিস্তানি রাজনীতিবিদ ও চিকিৎসক, যিনি ১৯৭১ সালে পাকিস্তানি সেনাবাহিনীর হাতে নিহত হন। ২০০১ সালে তিনি মরনোত্তর স্বাধীনতা পুরস্কার পান। এছাড়া তিনি পাকিস্তান প্রাদেশিক পরিষদের সদস্য ছিলেন।
জিকরুল হক ১৯১৪ সালের ১লা সেপ্টেম্বর নীলফামারী জেলার সৈয়দপুর উপজেলায় জন্মগ্রহণ করেন। তার পিতা ডাঃ মোঃ শেখ জেয়ারতউল্লাহ আহম্মদ এবং মাতা খমিউননেসা চৌধুরাণী। তিনি ১৯৩৩ সালে সৈয়দপুর ইংরেজি উচ্চ বিদ্যালয় থেকে ম্যাট্রিক ও ১৯৩৯ সালে কলকাতা ক্যাম্বেল মেডিকেল স্কুল থেকে এল.এম.এফ পাস করেন।
১৯৭১ সালের ২৩ মার্চ সৈয়দপুরে পাকিস্তানের পতাকা উত্তোলন নিয়ে স্থানীয় বাঙালি ও বিহারীদের মধ্যে সংঘর্ষ হলে অনেকেই হকের বাড়িতে আশ্রয় নেয়। সেই রেশ ধরে ২৫ মার্চ রাতে অন্যান্য নেতাদের সঙ্গে তাকেওও গ্রেফতার করে রংপুর সেনানিবাসে নিয়ে যাওয়া হয়। সেখানে ১২ এপ্রিল পর্যন্ত অমানুষিক নির্যাতনের পর সেনানিবাসের পাশে নিয়ে গুলি করে হত্যা করে।
সৈয়দপুরে তার সম্মানে একটি সড়কের নাম শহীদ ডাঃ জিকরুল হক সড়ক করা হয়েছে। ১৯৯৬ সালে শহীদ বুদ্ধিজীবী দিবসে ডাক বিভাগ তার নামে স্বারক ডাকটিকিট প্রকাশ করে। ২০০১ সালে বাংলাদেশ সরকার তাকে মরনোত্তর স্বাধীনতা পুরস্কার প্রদান করে।
ভডোদরা বিমানবন্দর
ভডোদরা বিমানবন্দর হল ভারতের গুজরাট রাজ্যের একটি বিমাধবন্দর ।এটি ভডোদরা শহরের উপকন্ঠে হার্নি শহরে অবস্থিত।এটি গুজরাটের দ্বিতীয় বৃহত্তম আন্তর্জাতিক বিমানবন্দর।
এই বিমানবন্দরের নতুন আন্তর্জাতিক প্রান্তীক ২২ অক্টোবর ২০১৬ সালে উদ্ভোদন করেন প্রধানমন্ত্রী নরেন্দ্র মোদি। এই নতুন প্রান্তীক বা টার্মিনালটি নির্মানে খরচ হয়েছে ₹১৬০ কোটি টাকা।এই বিমানবন্দর বর্তমানে কোচি বিমানবন্দরের পর দেশের দ্বিতীয় সবুজ বিমানবন্দর বা গ্রীনফিল্ড বিমানবন্দর।২০১৫ সালে ফিমানবন্দরটি ১ মিলিয়নের বেশি যাত্রী পরিবহন করেছে।এই বিমানবন্দর থেকে জেট এয়ারওয়েজ ও এয়ার ইন্ডিয়া মুম্বই, কলকাতা, দিল্লি, গোয়া, হাইদ্রাবাদ প্রভৃতি শহরে বিমান পরিচালনা করে।
কাতল কুশি
কাতল কুশি (বৈজ্ঞানিক নাম: "Bangana dero") (ইংরেজি: Kalabans) হচ্ছে Cyprinidae পরিবারের "Bangana" গণের একটি স্বাদুপানির মাছ।
দেহ লম্বা, মাছের পৃষ্ট দেশ অংকীয়দেশ তুলনায় অধিক উত্তল। চোখ দুটি ছোট আকৃতির। মুখ অবতল ও তুলনামূলক সরু, ঝুলন্ত, ঠোঁট পুরু। পাখনা হালকা কালচে লাল।
বাংলাদেশ, ভারত, নেপাল, মায়ানমার, শ্রীলঙ্কা, থাইল্যান্ড, পাকিস্তান এবং চীন অঞ্চলে এ মাছ পাওরা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
রেসিডেন্ট ইভিল: দ্য ফাইনাল চ্যাপ্টার
রেসিডেন্ট ইভিল: দ্য ফাইনাল চ্যাপ্টার ২০১৬ সালে মুক্তিপ্রাপ্ত বৈজ্ঞানিক কল্পকাহিনী নির্ভর একটি ভৌতিক-অ্যাকশন চলচ্চিত্র। চলচ্চিত্রটি লিখেছেন ও পরিচালনা করেছেন পল ডব্লিউ. এস. অ্যান্ডারসন। এটি ২০১২ সালে মুক্তিপ্রাপ্ত "রেসিডেন্ট ইভিল: রিট্রিবিউশন" চলচ্চিত্রের পরবর্তী কিস্তি এবং "রেসিডেন্ট ইভিল" সিরিজের ষষ্ঠ ও শেষ চলচ্চিত্র। এই "রেসিডেন্ট ইভিল" সিরিজটি ক্যাপকর্ম কর্তৃক নির্মিত রেসিডেন্ট ইভিল নামক ভিডিও গেম সিরিজের ছায়া অবলম্বনে তৈরি করা হয়েছে। ছবিটিতে অভিনয় করেছেন মিলা ইয়োভাভিচ, আলি লার্টার, শন রবার্টস, রুবি রোজ, ওয়িন ম্যাকেন, উইলিয়াম লেভি, ইয়ান গ্লেন সহ আরো অনেকে। চলচ্চিত্রটিতে দেখানো হয় অ্যালিস ও তার সঙ্গীরা অ্যালবার্ট ওয়েস্কার কর্তৃক বিশ্বাসঘাতকতার শিকার হওয়ার পর আমব্রেলা কর্পোরেশনের বিরুদ্ধে এক শ্বাসরুদ্ধকর জীবন-মরণ সংগ্রামে অবতীর্ণ হয়।
এটি ২০১৬ সালের ২৩ ডিসেম্বর জাপানে মুক্তি পায়। আর তার পরের বছর অর্থাৎ ২০১৭ সালের ২৭ জানুয়ারিতে টু-ডি, থ্রি-ডি ও আইম্যাক্স থ্রি-ডি আকারে যুক্তরাষ্ট্রে মুক্তি প্রায়। মুক্তি পাওয়ার পর এটি মিশ্র প্রতিক্রিয়া লাভ করে। চলচ্চিত্রটি এ পর্যন্ত প্রায় ৩০ কোটি ৭০ লক্ষ মার্কিন ডলার আয় করে যা এই সিরিজের সকল চলচ্চিত্রের মধ্যে সবচেয়ে বেশি।
নবাব ফয়জুন্নেছা সরকারি বালিকা উচ্চ বিদ্যালয়
নবাব ফয়জুন্নেছা সরকারি বালিকা উচ্চ বিদ্যালয় হচ্ছে কুমিল্লা, বাংলাদেশে অবস্থিত একটি বালিকা বিদ্যালয়। বিদ্যালয়টি নওয়াব ফয়জুন্নেসা চৌধুরানী ১৮৭৩ সালে প্রতিষ্ঠা করেন। যিনি ১৯৮৯ সালে ভারতবর্ষের প্রথম মহিলা হিসেবে রাণী ভিক্টোরিয়া কর্তৃক নবাব উপাধিতে ভূষিত হন। নবাব ফয়জুন্নেছা ছিলেন একজন সম্পদশালী জমিদার। নারী শিক্ষার প্রয়োজনীয়তা অনুভব করে তিনি এই বালিকা বিদ্যালয়টি প্রতিষ্ঠা করেন। সে সময়ে বিদ্যালয়ের শিক্ষার্থীদের বাংলার তুলনায় উর্দু এবং ফার্সি ভাষায় বেশি পড়ানো হতো কারন তখন এসব ভাষা তখন ব্যাপক জনপ্রিয় ছিল। শিক্ষার্থীদের ইংরেজিও পড়ানো হতো। প্রতিষ্ঠার প্রথম দিকে মেয়েদের জন্য এটি ইংরেজি মাধ্যমের বিদ্যালয় হিসেবে প্রতিষ্ঠা হয়েছিল। ১৮৮৯ সালে এটি জুনিয়র হাই স্কুলে রূপান্তর হয় এবং ১৯৩১ সালে উচ্চ বিদ্যালয়ে উন্নীত হয়।
বেহালা বিমানবন্দর
বেহালা বিমানবন্দর হল ভারতের পশ্চিমবঙ্গ রাজ্যের একটি বিমানবন্দর ।এটি দক্ষিণ কলকাতার বেহালায় অবস্থিত।বিমানবন্দরটিতে ১০৬৬ মিটার দীর্ঘ রানওয়ে রয়েছে।এটি ভারতীয় বিমানবন্দর কর্তৃপক্ষের দ্বারা পরিচালিত হয়।বর্তমানে পরিকল্পনা করা হচ্ছে যে কলকাতা বিমানবন্দর এর চাপ কমাতে বেহালা বিমানবন্দরের রানওয়ে বাড়িয়ে ৪৫,০০০ ফুট করা হবে এবং অভ্যান্তরীন বিমান পরিচালনা করা হবে।
প্রতি রবিবার এই বিমানবন্দর থেকে দীঘা হ্যালিকপ্টর পরিসেবা চালু রয়েছে
মোহাম্মদ বজলুল গণি পাটোয়ারী
মো. বজলুল গণি পাটোয়ারী (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
মো. বজলুল গণি পাটোয়ারীর জন্ম চাঁদপুর জেলার ফরিদগঞ্জ উপজেলার মদনগাঁও গ্রামে। তাঁর বাবার নাম আবদুর রহিম পাটোয়ারী এবং মায়ের নাম আফিয়া খাতুন। তাঁর স্ত্রীর নাম লায়লা পারভীন। তাঁদের এক ছেলে, এক মেয়ে।
পাকিস্তানি সেনাবাহিনীতে চাকরি করতেন মো. বজলুল গণি পাটোয়ারী। ১৯৭১ সালে কর্মরত ছিলেন পশ্চিম পাকিস্তানে। জুলাই মাসের শেষদিকে পাকিস্তান থেকে পালিয়ে এসে মুক্তিযুদ্ধে যোগ দেন তিনি। তাঁকে নিয়মিত মুক্তিবাহিনীর প্রথম ইস্ট বেঙ্গল রেজিমেন্টের ‘ডি’ কোম্পানির অধিনায়কের দায়িত্ব দেওয়া হয়।
মুক্তিযুদ্ধের চূড়ান্ত পর্যায়ে সীমান্ত এলাকা থেকে অগ্রসরমাণ মুক্তিযোদ্ধারা ১৩ ডিসেম্বর রাতে সিলেট শহরের উপকণ্ঠে এমসি কলেজসংলগ্ন পাকিস্তানি সেনাবাহিনীর শক্তিশালী প্রতিরক্ষা অবস্থানের মুখোমুখি হন। মুক্তিযোদ্ধারা অবস্থান নিয়েছিলেন পাকিস্তানি সেনাদের অবস্থানের ৫০০ গজ দূরে টিলার ওপর। সেখানে মুক্তিযোদ্ধাদের ‘ডি’ (ডেলটা) কোম্পানির নেতৃত্বে ছিলেন মো. বজলুল গণি পাটোয়ারী। তাঁদের কাছাকাছি ছিল হাফিজ উদ্দিন আহম্মদের (বীর বিক্রম) নেতৃত্বাধীন মুক্তিযোদ্ধাদের ‘বি’ (ব্রাভো) কোম্পানি।
পাকিস্তানি সেনারা সেখানে মুক্তিযোদ্ধাদের উপস্থিতি চিন্তা করেনি। কারণ, তখন খাদিমনগরে যুদ্ধ চলছিল। সেই প্রতিরক্ষা অবস্থানের ভেতর দিয়ে মুক্তিযোদ্ধারা এত তাড়াতাড়ি সিলেট শহরে প্রবেশ করবেন, তা তারা ভাবেনি। এ ছাড়া মুক্তিযোদ্ধাদের পোশাক, হেলমেট ও অস্ত্রশস্ত্রও ছিল দেখতে পাকিস্তানি সেনাদের মতোই। এতে তারা মুক্তিযোদ্ধাদের নিজ দলেরই বলে ধারণা করেছিল। একপর্যায়ে পাকিস্তানি সেনারা চিৎকার করে পরিচয় জিজ্ঞেস করে। তখন মুক্তিযোদ্ধারা জবাব না দিয়ে নীরবে ট্রেঞ্চ খুঁড়ে অবস্থান নিতে থাকেন। সকালে মো. বজলুল গণি পাটোয়ারীর নেতৃত্বাধীন মুক্তিযোদ্ধাদের অবস্থানের সামনের রাস্তায় পাকিস্তানি সেনাবাহিনীর একটি আর্টিলারি গান ও দুটি জিপের কনভয় থামে। এ সময় মুক্তিযোদ্ধারা ওই কনভয়ের ওপর আক্রমণ চালান। 
মো. বজলুল গণি পাটোয়ারীর জীবনের প্রথম প্রত্যক্ষ যুদ্ধ ছিল কামালপুরের যুদ্ধ। সে দিন তিনি তাঁর অস্ত্র চালাতে বারবার ব্যর্থ হচ্ছিলেন। তাঁর মাথার ওপর দিয়ে পাকিস্তানি সেনাদের গুলি ছুটে যাচ্ছে। হঠাৎ একটি গুলি লাগে তাঁর পেছনে থাকা এক সহযোদ্ধার বুকে। তাঁর চোখের সামনে মাটিতে ঢলে পড়েন ওই সহযোদ্ধা। এ দৃশ্য দেখে ভয় পেলেন না। বরং দীর্ঘদিন অস্ত্র না চালানোর অনভ্যস্ততা তাঁর কেটে গেল। তারপর বিরামহীনভাবে অস্ত্র চালাতে থাকলেন। বজলুল গণি পাটোয়ারী এরপর যুদ্ধ করেন অনেক স্থানে। তাঁর জীবনের সর্বশেষ যুদ্ধ ছিল ১৪ ডিসেম্বর এমসি কলেজে। সেদিন তাঁর নেতৃত্বাধীন মুক্তিযোদ্ধা দলের সামনে হঠাৎ এসে থামে পাকিস্তানি সেনাবাহিনীর আর্টিলারি গান ও দুটি জিপের কনভয়। সঙ্গে সঙ্গে তিনি সহযোদ্ধাদের বলেন গোলাবর্ষণ করতে। মর্টারের গোলায় জিপে আগুন ধরে যায়। হকচকিত পাকিস্তানি সেনারা কিংকর্তব্যবিমূঢ় হয়ে এদিক-সেদিক দৌড়াদৌড়ি শুরু করে। এ সুযোগে মুক্তিযোদ্ধারা তাঁর নেতৃত্বে ঝাঁপিয়ে পড়েন পাকিস্তানি সেনাদের ওপর। তারপর সেখানে শুরু হয় তুমুল রক্তক্ষয়ী যুদ্ধ।
পোরবন্দর বিমানবন্দর
পোরবন্দর বিমানবন্দর হলো গুজরাটের একটি বিমানবন্দর ।এটি পোরবন্দর শহরে অবস্থিত।এই বিমানবন্দরে সেনা বাহীনি ও উপকূরক্ষী বাহীনির ঘাটি রয়েছে।২০০৮ সাল থেকে বিমানবন্দরটিতে নতুন প্রান্তীক চালু রয়েছে।
বিমানবন্দরটিতে ৪৫০০০ ফুট বা ১৩৭২ মিটার দীর্ঘ রানওয়ে রয়েছে।এটি একই সঙ্গে দুটি এটিআর৭২ বিডান পরিচালনা করতে পারে।বিমানবন্দরটি ২৭৮.৩২ একর জমি নিয়ে গঠিত।১০০ জন যাত্রী একই সঙ্গে চলাচল করতে পারে।
সামাজিক আন্দোলন
সামাজিক আন্দোলন হলো এক ধরনের দলগত কার্য। সামাজিক আন্দোলনকে এভাবে সঙ্গায়িত করা যায়, "
সঙ্গবদ্ধ সংঘ এবং কৌশল যা উচ্চতর ও ক্ষমতাশালীদের হতে বিপরীত জনতার ক্ষমতায়নের পথ নির্দেশ করে।" বিপুল পরিমাণে বিভিন্ন ধরনের দলগত, স্বতন্ত্র সংস্থা আছে যারা সামজিক ও রাজনৈতিক বিষয় ও প্রচার প্রচারণা নিয়ে কাজ করে। অন্য কথায় তারা সামাজিক পরিবর্তন সম্পন্ন বা পরিবর্তনে বাধা প্রদান করে থাকে।
আধুনিককালে পাশ্চাত্যে সামাজিক আন্দোলন সম্ভব হয়ে ওঠেছে শিক্ষার (সাহিত্য ব্যাপকতর প্রচারের) মাধ্যমে; আর শিল্পায়ন এবং ঊনিশ শতকের সমাজব্যবস্থায় শ্রমের গতিশীলতা বৃদ্ধি পাওয়ায় শিল্পায়ন ও নগরায়ণের ফলশ্রুতিতে।
কখন কখনও বলা হয় যে অভিব্যক্তি, শিক্ষা এবং আধুনিক পাশ্চাত্য সংস্কৃতিতে প্রচলিত আপেক্ষিক অর্থনৈতিক স্বাধীনতা অভূতপূর্ব সংখ্যা এবং বিভিন্ন সমসাময়িক সামাজিক আন্দোলন সুযোগ তৈরির জন্য দায়ী।যাই হোক না কেন,সামাজিক আন্দোলনের মাধ্যমে গত একশ বছরে অনেকে মহান হয়েছেন ।উদাহরণস্বরপ,কেনিয়ার মাউ মাউ এর কথা বলা যায় যিনি ওয়েস্টার্ন উপনিবেশবাদ বিরোধিতা করে স্মরণীয় হয়ে আছেন।
সামাজিক আন্দোলনকে ঘনিষ্ঠভাবে গণতান্ত্রিক রাজনৈতিক সিস্টেমের সাথে সংযুক্ত করা অব্যাহত আছে। মাঝেমধ্যে, সামাজিক আন্দোলন গণতন্ত্রায়নের জাতির জড়িত করা হয়েছে, কিন্তু আরো প্রায়ই তারা গণতন্ত্রায়নের পর উদিত হয়েছে.
সামাজিক আন্দোলনকে সংজ্ঞায়িত করা যায় এমন কোনো একক সুনির্দিষ্ট সংজ্ঞা নেই।
ব্যোমকেশ ও চিড়িয়াখানা
ব্যোমকেশ ও চিড়িয়াখানা ২০১৬ সালে মুক্তিপ্রাপ্ত বাংলা সাহিত্যের গোয়েন্দা চরিত্র ব্যোমকেশ বক্সীর উপর নির্মিত একটি ভারতীয় রহস্য-রোমাঞ্চ চলচ্চিত্র। ছবিটি পরিচালনা করেন অঞ্জন দত্ত। এটি অঞ্জন দত্ত পরিচালিত "ব্যোমকেশ বক্সী" সিরিজের পঞ্চম চলচ্চিত্র এবং ২০১৫ সালে মুক্তিপ্রাপ্ত ব্যোমকেশ বক্সী চলচ্চিত্রের পরবর্তী কিস্তি। এটি শরদিন্দু বন্দ্যোপাধ্যায় রচিত "চিড়িয়াখানা" রচনার উপর নির্মিত হয়েছে। এই ছবিতে দ্বিতীয়বারের মত ব্যোমকেশ বক্সীর চরিত্রে অভিনয় করেন যীশু সেনগুপ্ত।চলচ্চিত্রের শেষের দিকে এর সিক্যুয়াল এর ব্যাপারে ইঙ্গিত দেওয়া হয়। ধারণা করা হচ্ছে এর পরবর্তী কিস্তিটি নির্মাণ হবে "অগ্নিবাণ" রচনা অবলম্বনে।